अबूझमाड़ के लोग प्रकृति प्रेमी हैं। उनका पशु-पक्षियों से भी गहरा रिश्ता है। माड़ के अधिकांश घरों में मोर पालन किया जाता है। हर आंगन में मोर के लिए एक कमरा बनाया जाता है। कुत्ता, बकरी, गाय, भैंस, बंदर, बटेर, बतख, कबूतर आदि भी घरों में स्वतंत्र ही पलते हैं, बिना एक-दूसरे को नुकसान पहुंचाए। मेटानार, ब्रेहबेड़ा, ढोढेरबेड़ा, कदेर, ढाहकाढोड, ढोडेबेड़ा, तुडको, इरपानार, पांगुड, पुटवाड़ा, आदेर, चलाचेर, हितुल, कल्लेबेड़ो, ओरछामेटा, तोड़ोपारा, गोमागाल समेत अन्य गांवों में यह नजारा देखा जा सकता है।